Coba jelasin Berjuwang nganggo Senjata dari Abdul Halim dalam bahasa jawa dong

Nalika ana agresi Walanda nalika taun 1947, Abdul Halim lan para warga lan bala mundur ing pelosok désa kanggo nyusun rencana kanggo nyerang Walanda. Dhèwèké ora setuju yèn ana Nagara Pasoendan kang didekake taun 1948 déning Walanda.

Nalika jaman perang kamardikan, Abdul halim asring nglakoni gerilya kanggo nglawan para Walanda, lan punjere ana ing Gunung Ciremai. Dhèwèké dadi ketuwa saka pasukane nalika mungsuh karo militere Walanda NICA. Nalika iku dhèwèké dadi bupati masarakat Majalengka lan nglawan NICA.

Papan pesantrene Abdul Halim dianggep dadi markase TNI déning NICA, mula NICA banjur nyerang Santi Asromo iku. Abdul Halim lan many=tune dicekel déning NICA. Nanging dhèwèké ora gelem nyerah, lan bisa lumayu. Dhèwèké diangkat dadi panitoya kang duwé tugas nyerang Nagara Pasoendan kang diwangun déning Van Mook.

Sawisé perang kamardikan rampung lan nagara aman, taun 1952 Persatuan Umat Islam (PUI) lan Persatuan Umat Islam Indonésia (PUII) gabung dadi siji, sanajan KH Ahmad Sanoesi kancane abdul halim wis kapundhut. Kedadean iku kalaksanan nalika tanggal 5 April 1952, ing Bogor. Asile ya iku lair Persatuan Ummat Islam (PUI) lan KH Abdul Halim kapilih dadi Ketuwa. Nalika tanggal 17 Mèi 1962, Abdul Halim kapundhut ing Santi Asromo.